I forbindelse med en klimastreik foran Stortinget av elever i 2019, kledde Thomas Teige seg ut som utviklingsminister Dag-Inge Ulstein i forbindelse med et stunt arrangert av Satiriks-redaksjonen til programmet «Satiriks på ekte». Fra talerstolen foran Stortinget kom han med falske klimalovnader på vegne av regjeringen, blant annet at Norge skulle stoppe helt med oljeleting og at budsjettet til klimabistand skulle dobles. Stuntet var avklart på forhånd med Natur og Ungdom. Hendelsen skapte debatt i mediene, og Satiriks ble av mange klaget inn til Kringkastingsrådet.